স্থানীয়রা জানান, যৌতুকের দাবিসহ নানা কারণে স্বামী কাবিদ তার স্ত্রী আনোয়ারাকে প্রায়ই মারধর করেন। আজ সকালে ভাত খাওয়া নিয়ে ঝগড়া হয়। এ সময় স্বামী ও ভাসুর তাকে বকাবকি করেন। এতে আনোয়ারা বিষ খেয়ে আত্মহত্যা করার হুমকি দেন। পরে স্বামী কাবিদ ও তার ভাই হাবিদ উঠানে গাছের সঙ্গে আনোয়ারাকে বেঁধে লোহার রড, লাঠি ও ঝাঁটা দিয়ে মারধর করতে থাকেন। আনোয়ারার চিৎকারে প্রতিবেশিরা ছুটে এলেও তারা কাবিদ ও হাবিদের হুমকির মুখে উদ্ধার করার সাহস পায়নি।